Nogomet u Londonu
Nogomet je najpopularniji sport u Londonu, kako u pogledu gledalaca tako i u pogledu učesnika. London je dom nekoliko vodećih engleskih nogometnih klubova. U gradu je smješteno trinaest profesionalnih klubova i više od 90 amaterskih klubova. Većina klubova iz Londona nosi ime po četvrti u kojoj se nalazi. Fulham je najstariji londonski nogometni klub koji i dalje nastupa na profesionalnom nivou. Royal Arsenal je prvi klub iz Londona koji je počeo igrati na profesionalnom nivou, 1891. godine. Arsenal je najuspješniji klub sa 43 trofeja. Arsenal je prvi i jedini klub koji je jednu sezonu Premijer lige zavšio bez poraza (2003-04). Arsenal, Chelsea i Tottenham su najuspješniji londonski klubovi na domaćim i evropskim takmičenjima. Zajedno su osvojili 87 trofeja. Tottenham je postao prvi engleski klub koji je osvojio neko od evropskih takmičenja. Bilo je to 1963. godine kada su osvojili Kup pobjednika kupova. Wembley, stadion engleske nogometne reprezentacije je smješten u Londonu. Na njemu se od 1923. godine igraju finala FA kupa.